《读史 其十五》
清代·殷岳

伏波天下士，遨游而择主。真人崛东方，阔达符高祖。

既见一乃心，披帷筹二虏。聚米为山谷，指画同目睹。

八区寻大定，奇坊勒铜柱。后世讼神人，谭言中绳矩。

古道不可期，宵人哗市虎。

作者简介：（1603—1670）明末清初直隶鸡泽人，字宗山，一字伯岩，又字伯子。明崇祯三年举人。清顺治初任江苏睢宁知县，申涵光遗书劝之归，遂辞官回乡。工诗，不喜律体，所作唯古体。与涵光、张盖并称畿南三才子。后客死福州。有《留耕草堂诗》。